กสทช. เปิดแผน 5 ปีประมูลคลื่น 3 ย่านความถี่ เคาะเม.ย.61
กสทช. เปิดแผน 5 ปีประมูลคลื่น 3 ย่านความถี่กว่า 10 ใบฯ, 1800MHz-850MHz เคาะเม.ย.61
6 ต.ค. 2559

สำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) เปิดแผนจัดสรรคลื่นความถี่  5 ปี (ปี 59-63)ประมูลคลื่นความถี่ 4 คลื่น โดยคลื่นแรกเป็นคลื่น 2600 MHz ที่คาดเปิดประมูลในปี 60 ได้ก่อน จำนวน 3-4 ใบอนุญาตใช้ขยายบรอดแบนด์ หลังร่าง พ.ร.บ.องค์กรประกอบกิจการกระจายเสียง กิจการโทรทัศน์ และกิจการโทรคมาคม ..(พ.ร.บ.กสทช.)ฉบับใหม่ เปิดทางให้อำนาจ กสทช.เยียวยาให้ บมจ.อสมท.(MCOT) ซึ่งเป็นผู้บริหารคลื่น 2600 MHz รายเดิม
ขณะที่จะกำหนดเดือนเม.ย.61 เปิดประมูลคลื่นความถี่ย่าน 1800 MHz จำนวน 3 ใบอนุญาต ใช้ราคาสุดท้ายที่ประมูลคลื่น 1800 MHz รอบที่แล้วที่ราคา 4 หมื่นล้านบาท และย่านคลื่นความถี่ย่าน 850 MHz จำนวน 1 ใบอนุญาต ใช้ราคาประมูลคลื่น 900 MHz ครั้งก่อนที่ราคา 7.56 เป็นเกณฑ์คิดราคาเริ่มต้น  ก่อนที่ 2 คลื่นดังกล่าวจะหมดอายุสัมปทานในเดือน ก.ย. 61
และในปี 63 เตรียมการเปิดประมูลคลื่นความถี่ย่าน 700 MHz จำนวน 3 ใบอนุญาตอิงราคาประมูลคลื่น 900 MHz ทั่คาดราคาเริ่มต้นจะสูงกว่าขึ้นคลื้น 900 MHz เพราะเป็นคลื่นที่มีประสิทธิภาพสามารถครอบคลุมพื้นที่ได้กว้าง
ทั้งนี้ ในช่วง 5 ปี สำนักงานกสทช.คาดจะสามารถนำเงินส่งรัฐได้มากก่า 4 แสนล้านบาทจากการเปิดประมูลคลื่นความถี่ 4 คลื่น ดังกล่าว